Na temelju članka 103. stavka 2. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 4/23. i 133/23), članka 35. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15. – pročišćeni tekst i 94/17 – ispravak pročišćenog teksta) i članka 31. Statuta Općine Legrad („Službeni glasnik Koprivničko-križevačke županije“ broj 5/13, 2/18, 19/18, 2/20, 2/21. i 13/21), Općinsko vijeće Općine Legrad na 3. sjednici održanoj 3. rujna 2025., donijelo je

**O D L U K U**

**o ukidanju statusa javnog dobra u općoj uporabi u k.o. Legrad**

**Članak 1.**

Ukida se status javnog dobra u općoj uporabi kao neotuđivo vlasništvo Općine Legrad na nekretninama upisanim u z.k.ul. broj 2626, k.o. Legrad, označenim kao katastarska čestica broj:

* k.č.br. 2674/1 – pašnjak Ul. bana J. Jelačića površine 2830 m2

zbog trajnog prestanka potrebe korištenja radi izgradnje obiteljske kuće za stambeno zbrinjavanje mladih osoba i mladih obitelji.

**Članak 2.**

Utvrđuje se da nekretnina iz članka 1. ove Odluke u cijeloj svojoj površini neće služiti kao javno dobro u općoj uporabi te se cijelom površinom isključuje iz opće uporabe.

**Članak 3.**

Na temelju ove Odluke provest će se upis brisanja statusa javnog dobra u zemljišnim knjigama Općinskog suda u Koprivnici i upis prava vlasništva nekretnine na ime i u korist Općine Legrad.

**Članak 4.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE LEGRAD**

**KLASA: 940-04/25-01/05**

**URBROJ: 2137-10-01-25-1**

**Legrad, 3. rujna 2025.**

**PREDSJEDNICA:**

**Kristina Turk, mag.oec.**